b'\n_START_ARTICLE_\nV\xc3\xa4in\xc3\xb6 Sinisalo\n_START_PARAGRAPH_\nV\xc3\xa4in\xc3\xb6 Viljam Sinisalo (ent. Heikman, 13. helmikuuta 1892 M\xc3\xa4nts\xc3\xa4l\xc3\xa4 \xe2\x80\x93 27. maaliskuuta 1951 Riihim\xc3\xa4ki) oli suomalainen poliitikko, puoluekannaltaan sosialidemokraatti._NEWLINE_Sinisalo toimi syyskuusta 1933 huhtikuuhun 1945 kansanedustajana H\xc3\xa4meen l\xc3\xa4\xc3\xa4nin etel\xc3\xa4isest\xc3\xa4 vaalipiirist\xc3\xa4. H\xc3\xa4n oli j\xc3\xa4senen\xc3\xa4 eduskunnan kansanvakuutusvaliokunnassa,_NEWLINE_kulkulaitosvaliokunnassa ja suuressa valiokunnassa. H\xc3\xa4n toimi poliittisella urallaan my\xc3\xb6s Riihim\xc3\xa4en kauppalanvaltuuston ja -hallituksen j\xc3\xa4senen\xc3\xa4, ensiksi mainitun puheenjohtajana vuosina 1940\xe2\x80\x931951 ja presidentin valitsijamiehen\xc3\xa4 vaaleissa 1937, 1940 ja 1943._NEWLINE_Sinisalo toimi ty\xc3\xb6urallaan maa-, mets\xc3\xa4-, uitto-, rakennus- ja rautatiet\xc3\xb6iss\xc3\xa4 M\xc3\xa4nts\xc3\xa4l\xc3\xa4ss\xc3\xa4, Keuruulla, Hyvink\xc3\xa4\xc3\xa4ll\xc3\xa4 ja Hausj\xc3\xa4rvell\xc3\xa4, Valtionrautateiden polttoainevaraston esimiehen\xc3\xa4 Riihim\xc3\xa4ell\xc3\xa4, Riihim\xc3\xa4en Herajoen ty\xc3\xb6v\xc3\xa4entalon vahtimestarina ja kieltolakipoliisina._NEWLINE_V\xc3\xa4in\xc3\xb6 Sinisalon puoliso oli Lyyli Sinisalo (o.s. Flinck), jonka kanssa h\xc3\xa4n oli naimisissa vuodesta 1912. N\xc3\xa4yttelij\xc3\xa4 Veikko Sinisalo oli heid\xc3\xa4n poikansa.'